Digitaalista sisältöä verkkoon - Sedu
Lähiopetuksena toteutettava koulutuskokonaisuus on tarkoitettu sinulle, joka haluat vahvistaa erityisesti visuaaliseen viestintään liittyvää osaamistasi. Haluat kehittyä kuvien käyttäjänä tai oppia kevyen tavan toteuttaa ja editoida videoita. Voit olla työelämässä tai palaamassa takaisin työelämään.
ke 30.10. Valokuvaus ja kuvat verkkopalvelussa 1/2
ma 4.11. Valokuvaus ja kuvat verkkopalvelussa 2/2
ti 12.11. Kuvankäsittely Photoshop-ohjelmalla 1/2
to 14.11. Kuvankäsittely Photoshop-ohjelmalla 2/2
ke 20.11. Mobiilivideokuvaus ja kevyt videoeditointi ja videoiden julkaiseminen 1/2
ke 27.11. Mobiilivideokuvaus ja kevyt videoeditointi ja videoiden julkaiseminen 2/2
ke 4.12. Sähköisen materiaalin tuottaminen
Lähiopetuksena toteutettavassa koulutuksessa saat ajanmukaiset valmiudet hyödyntää tietotekniikkaa, mobiililaitteita, valokuvia, videoita sekä visuaaliseen viestintään tarkoitettuja työvälineohjelmia oman työsi tukena perustoiminnoista vaativampiin haasteisiin asti. Saat harjoitella erilaisten sovellusten ja palvelujen käyttöä kokeneiden kouluttajiemme ohjauksessa. Löydät tehokkaita täsmäratkaisuja työpaikallasi havaittuihin käytännön haasteisiin.
Digitaalista sisältöä verkkoon -koulutukset ovat osa Digiosaamista työhön -koulutustarjontaa, jonka tavoitteena on vahvistaa alueemme työväestön digitaitoja. Koulutustarjonta soveltuu myös sinulle, joka haluat vahvistaa erilaisiin sähköisiin työvälineisiin liittyviä taitojasi harjoittelemalla lisää. Voit myös osallistua koulutuksiin, mikäli olet työtön työnhakija tai työttömyysuhan alainen.
Ilmoittaudu koulutukseen viimeistään 23.10.2019.